OzLabs/hebrew-wiki-articles huggingface dataset:
סזר מילשטיין

סזר מילשטיין (בספרדית: César Milstein; 8 באוקטובר 1927, באיה בלנקה, ארגנטינה – 24 במרץ 2002, קיימברידג', אנגליה) היה ביוכימאי ארגנטינאי-בריטי ממוצא יהודי, שעסק במחקר של נוגדנים. הוא זכה בפרס נובל לפיזיולוגיה או לרפואה לשנת 1984 יחד עם נילס ק. ג'רן וז'ורז' קלר על פיתוח טכניקת היברידומה ליצור נוגדנים חד-שבטיים.

==ביוגרפיה==
מילשטיין נולד בבאיה בלנקה שבארגנטינה, שני מבין שלושה אחים. אביו לזרו מילשטיין, היה יהודי שהיגר מאוקראינה בשנת 1913. אמו, מקסימה ופניארסקי, הייתה מורה. בגיל 13 הושפע מאוד מהספר "ציידי החיידקים" מאת פאול דה קריף, שכלל ביוגרפיות של ביולוגים כלואי פסטר ורוברט קוך.

בגיל 25 קיבל תואר ראשון בכימיה מאוניברסיטת בואנוס איירס, ובשנת 1956 קיבל תואר דוקטור מאוניברסיטה זו, ומדליה מהחברה הביוכימית של ארגנטינה על מחקריו בקינטיקה אנזימטית של האנזים אלדהיד דהידרוגנז. עבד כחוקר בקיימברידג' וקיבל גם אזרחות בריטית. ב-1958 הצטרף למחלקה לביוכימיה באוניברסיטת קיימברידג', למחקר לתואר דוקטור על האנזים פוספוגלוקומוטאז, בהנחייתו של . בתקופה זו שיתף פעולה עם פרדריק סנגר והצטרף לקבוצתו לאחר תקופה קצרה של מינוי מטעם מועצת המחקר הרפואי. בשנת 1961 חזר לארגנטינה, אך כעבור שנה חזר לאנגליה, בעקבות ההפיכה הצבאית בארגנטינה בשנת 1962.

עיקר קריירת המחקר של מילשטיין הוקדש לחקר המבנה של נוגדנים והמנגנון שיוצר את המגוון שלהם. במסגרת זו עבד בשנת 1975 עם ז'ורז' קלר, פוסט-דוקטורנט במעבדתו, על פיתוח טכניקת ליצירת נוגדנים חד-שבטיים, מחקר שבשנת 1984 זיכה את השניים, יחד עם נילס ק. ג'רן בפרס נובל לפיזיולוגיה או לרפואה. תגלית זו הובילה להרחבה ניכרת של הניצול של נוגדנים במדע וברפואה.

בשנת 1953 נישא לסיליה פרילטנסקי. הוא נפטר בקיימברידג' ב-24 במרץ 2002, כתוצאה ממחלת לב ממנה סבל שנים רבות.

==הוקרה==
* בשנת 1975 נבחר לעמית של החברה המלכותית.
* בשנת 1980 הוענק לו פרס לואיזה גרוס הורביץ מטעם אוניברסיטת קולומביה. באותה שנה קיבל גם את פרס וולף ברפואה, יחד עם ליאו זקס וג'יימס לירמון גוואנס, "על תרומתם למידע הקיים על הפעולה התקינה והפגומה של תאי הגוף באמצעות מחקריהם על התפקיד החיסוני של תאי הלימפה, פיתוח של נוגדנים סגוליים והארת המנגנונים השולטים על הבקרה ועל ההשתנות של תאים נורמליים וסרטניים".
* בשנת 1984 הוענק לו פרס נובל לפיזיולוגיה או לרפואה.
* בשנת 1987 הוענק לו תואר דוקטור לשם כבוד מטעם בבאיה בלנקה.
* בשנת 1989 הוענקה לו מדליית קופלי.
* בשנת 1993 הוענק לו אות קונקס מטעם קרן קונקס, מאותות ההוקרה החשובים ביותר בארגנטינה.
* בשנת 1995 נבחר לחבר במסדר עמיתי הכבוד.
* בשנת 2005 הוציא הדואר הארגנטינאי בול דואר לכבודו.

==קישורים חיצוניים==

* 
* [https://nobel.anumuseum.org.il/persona/סזאר-מילשטיין/ סזר מילשטיין], אנשי סגולה - יהודים זוכי פרס נובל, באתר בית התפוצות
* 

==הערות שוליים==

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים בריטים
קטגוריה:זוכי מדליית קופלי
קטגוריה:ביולוגים יהודים אנגלים
קטגוריה:מדענים יהודים ארגנטינאים
קטגוריה:ביוכימאים יהודים בריטים
קטגוריה:זוכי המדליה המלכותית
קטגוריה:בוגרי אוניברסיטת בואנוס איירס
קטגוריה:ארגנטינאים שנולדו ב-1927
קטגוריה:בריטים שנולדו ב-1927
קטגוריה:בריטים שנפטרו ב-2002
קטגוריה:זוכי מדליית פרנקלין
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
סטנלי הולוויי

סטנלי אוגוסטוס הולוויי (באנגלית: Stanley Augustus Holloway; 1 באוקטובר 1890 - 30 בינואר 1982) היה שחקן קולנוע קומיקאי, זמר ומשורר אנגלי, מועמד פרס אוסקר לשחקן המשנה הטוב ביותר לשנת 1964 על תפקידו בסרט "גבירתי הנאווה".

==ביוגרפיה==
הולוואיי נולד במנור פארק שבמחוז אסקס, מזרח אנגליה והיה בנם של פלורנס מיי, מעצבת שמלות ושל ג'ורג' אוגוסטוס הולוואיי, עורך דין.
נקרא על שמו של העיתונאי וחוקר הארצות המפורסם סר הנרי מורטון סטנלי.
אביו עזב את הבית כאשר סטנלי היה בן 15 ומעולם לא שב.
הצטרף בגיל צעיר למקהלה ובגיל 14 נשר מלימודיו והחל לעבוד במפעל נעליים, במקביל המשיך לשיר במקהלה. הולוואיי המשיך לעבוד ולשיר עד שהתגייס ליחידת חיל רגלים הבריטית " The Rifle Brigade".

החל דרכו כשחקן תיאטרון בתחילת המאה ה-20 שבמהלכן הכיר והצטרף אל הקומיקאי לסלי הנסון, אותו הגדיר כחבר קרוב וממנו שאב השראה רבה להמשך הקריירה שלו.
לאחר מכן ביקר בארצות הברית ובדרום אמריקה וחזר למולדתו בשנת 1914 בתחילת מלחמת העולם הראשונה כדי לקחת חלק פעיל בלחימה.
סופח בגיל 25 ליחידת חיל הרגלים האירית "The Connaught Rangers" והועלה לדרגת קצין שטח עקב ההכשרות שעבר בגיל צעיר יותר.
נלחם ברפובליקאים בהתקוממות מרידת חג הפסחא ולאחר מכן נשלח לצרפת להילחם עם צבא בריטניה בתעלות.
בילה את מרבית זמנו במלחמה כמארגן מופעי בידור עבור חיילים בריטים.
לאחר ששב מהמלחמה חזר לקריירת במה והצליח מאוד בתפקידי התיאטרון שלו ב"תיאטרון West End".

==קריירת משחק==
התפרסם בפעם הראשונה כשחקן קולנוע בבריטניה בשנות ה-40 של המאה ה-20 בסרטיו של דייוויד לין "פגישה חטופה" בתפקיד אלברט גודבי, "הזרע השמח", בסרטו הקלאסי של לורנס אוליבייה "המלט" בתפקיד חופר הקברים, בקומדיה "דרכון לפימליקו" בתור ארתור פמברטון, בדרמת המלחמה "הדרך שממול" לצידו של כוכב הקולנוע דייוויד ניבן ובסרט המוזיקלי "צ'מפייג' צ'ארלי".
ב-1951 הופיע הולוויי בקומדיית הפשע הבריטית המצליחה ביותר שנוצרה באולפני אילינג "The Lavender Hill Mob" בתפקיד מכין המזכרות אלפרד פנדלבארי.

את מלא הפרסום והערכה בקריירה שלו קיבל הולוויי בזכות הופעתו בתפקיד מנקה הרחובות השתיין והמתהולל אלפרד דוליטל במחזמר של אלן ג'יי לרנר "גבירתי הנאווה", תפקיד עליו הועמד לפרס טוני. בשנת 1964 שיחק בעיבוד הקולנועי הקלאסי, זוכה שמונה פרסי האוסקר של ג'ק וורנר "גבירתי הנאווה" בהופעה עלייה הועמד לפרס אוסקר לשחקן המשנה הטוב ביותר.
את הופעותיו האחרונות עשה בסרט המלחמה של אוטו פרמינגר "בדרך של פגיעה" בתור השותל האוסטרלי קלייטון קנפיל, בדרמה של בילי ויילדר "חייו הפרטיים של שרלוק הולמס" ובמותחן "האינדיאנים הקטנים".

==חיים אישיים==
בשנת 1960 הוכתר הולוויי כקצין במסדר האימפריה הבריטית.
להולוויי נולדו ארבעה ילדים מאשתו הראשונה אליס פוראן אותה הכיר בעת מסע הופעות שערך.
הולוויי נשאר נשוי לאשתו הראשונה עד למותה בשנת 1937 ממחלת שחמת הכבד שנבעה כתוצאה מהתמכרות לאלכוהול.
ב-1939 נישא בפעם השנייה בחייו לשחקנית ויולט ליין, לזוג נולד ילד אחד שחקן הקולנוע ג'וליאן הולוויי.
הם נשארו נשואים עד למותו של הולוויי.

הולווי מת בגיל 91 משבץ ב-30 בינואר 1982 בביתו שבעיירה ליטלהאמפטון, דרום אנגליה.<ref></ref>

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:קצינים במסדר האימפריה הבריטית
קטגוריה:בריטים שנולדו ב-1890
קטגוריה:בריטים שנפטרו ב-1982
קטגוריה:מונצחים בשלט כחול של ארגון המורשת האנגלית
OpenStack

OpenStack הוא פרויקט "תשתית כשירות" - (Infrastructure as a Service (IaaS - למחשוב ענן. חברות Rackspace Cloud ונאס"א התחילו את הפרויקט בשנת 2010 ועד סוף שנת 2012 הצטרפו כ-150 חברות שונות למיזם. הפרויקט מפותח כקוד פתוח חופשי לשימוש תחת רישיון אפאצ'י. הוא תומך במערכות הפעלה רבות אך עיקר הפיתוח נעשה תחת מערכת ההפעלה לינוקס ועבורה.

==היסטוריה==
בחודש יולי 2010, Rackspace Hosting ונאס"א במשותף השיקו יוזמה חדשה בקוד פתוח למחשוב ענן בשם "OpenStack". מטרת הפרויקט היא לאפשר לכל ארגון ליצור ולהציע שירותי מחשוב ענן הפועלים על חומרה סטנדרטית. שחרור הגרסה הרשמי לקהילת הקוד הפתוח, בשם קוד "אוסטין", היה כעבור 4 חודשים תוך כוונה לשחרר עדכונים שוטפים של תוכנה כל מספר חודשים.

=== היסטוריית גרסאות ===
{| class="wikitable" 
|-
! שם הגרסה
! תאריך שחרור
! שמות רכיבים בגרסא
! הערות
|-
| Austin
|21 באוקטובר 2010
| Nova, Swift
|
|-
| Bexar
|3 בפברואר 2011
| Nova, Glance, Swift
|
|-
| Cactus
|15 באפריל 2011
| Nova, Glance, Swift
|
|-
| Diablo
|22 בספטמבר 2011
|Nova, Glance, Swift
|
|-
| Essex
|5 באפריל 2012
| Nova, Glance, Swift, Horizon, Keystone
|
|-
| [http://www.openstack.org/software/folsom/ Folsom] 
|27 בספטמבר 2012
|Nova, Glance, Swift, Horizon, Keystone, Quantum, Cinder 
|[http://ken.pepple.info/openstack/2012/09/25/openstack-folsom-architecture/ Openstack Folsom Architecture]
|-
| [http://www.openstack.org/software/grizzly Grizzly]
|4 באפריל 2013
| Nova, Glance, Swift, Horizon, Keystone, Quantum, Cinder
|
|-
| Havana
| 17 באוקטובר 2013
| Nova, Glance, Swift, Horizon, Keystone, Quantum, Cinder, Ceilometer, Heat
|
|}

==רכיבים==
ל-OpenStack יש ארכיטקטורה מודולרית הכוללת את הרכיבים הבאים:
* מחשוב (שם קוד נובה\Nova) - OpenStack Compute
* אחסון אובייקטים (שם קוד סוויפט\Swift) - OpenStack Object Storage
* שירות אימאג'ים (שם קוד גלאנס\Glance) - OpenStack Image Service
* זהות (שם קוד קיסטון\Keystone) - OpenStack Identity
* לוח המחוונים (שם קוד הוריזון\Horizon) - OpenStack Dashboard
* רשתות (שם קוד קוונטום\Quantum) - OpenStack Networking
* אחסון בלוקים (שם קוד סינדר\Cinder) - OpenStack Block Storage
רכיבים שיתווספו למהדורה הבאה:
* שיטות מדידה (שם קוד סילומטר\Ceilometer) - Metering
* תזמון ענן בסיסי והגדרת שירותים (שם קוד היט\Heat) - Basic Cloud Orchestration & Service Definition

==ראו גם==
* oVirt (תוכנה חופשית לניהול וירטואליציה בקוד פתוח)
* Xen

==קישורים חיצוניים==

* 

* 

==הערות שוליים==

קטגוריה:מחשוב ענן
קטגוריה:תוכנה חופשית
קטגוריה:וירטואליזציה
קטגוריה:תוכנות שהושקו ב-2010
חאן אל-סולטאן

חצר החאן
הסמטה המוליכה אל החאן. ברקע נראה שער הכניסה ורחוב השלשלת
חאן אל-סולטאן הוא החאן השוכן ברובע המוסלמי, בדיוק במרכזה של העיר העתיקה בירושלים. החאן נמצא בקצה הצפוני של סמטה מקורה, היוצאת מרחוב השלשלת צפונה, סמוך ממזרח לרחוב שוק הצורפים. 

בגג הסמטה המוליכה אל חצר החאן קבועים פתחים לאוורור ולתאורה, ומי גשם החודרים דרכם מתועלים אל בורות מים. בשער הסמטה הייתה דלת רחבה שאפשרה מעבר בהמות משא, וניתן היה לסוגרה ולבודד את החאן מהרחוב. בסמטה וסביב רחבת החאן ניצבים מבנים בני שתי קומות - בראשונה חדרים גדולים לבהמות ולסחורה, ובשנייה חדרים קטנים יותר עם מרפסות, ששימשו כאכסניה לסוחרים. 

המבנה הוקם בשנות ה-80 של המאה ה-14 בידי ברקוק, ראשון הסולטאנים הממלוכים משושלת הבורג'ית, תוך שימוש במבנים צלבנים קודמים. הבנייה הצלבנית נכרת בכרכובים אופייניים התומכים במרפסות. הסוחרים הורשו לבצע מסחר בחצר החאן, ורק בה. מוג'יר א-דין כתב כי הכנסות החאן השנתיות, בסך ארבע מאות דינר (סכום ניכר) מאספקת לינה ושירותים, היו קודש לאחזקת מסגד אל-אקצא. במאה ה-18 שופץ החאן וכתובת במקום מעידה על כך. שיפוצים נוספים במקום נערכו בידי המחלקה הטכנית של הווקף בסוף שנות השמונים של המאה ה-20, ולאחרונה על ידי עיריית ירושלים. 

==קישורים חיצוניים==

* [https://web.archive.org/web/20111121144039/http://www.jerusalem-oldcity.org.il/pages/Khan_A_Sultan_heb.aspx החאן באתר העיר העתיקה]
* [http://allaboutjerusalem.com/he/article/%D7%97%D7%90%D7%9F-%D7%90-%D7%A1%D7%95%D7%9C%D7%98%D7%90%D7%9F המקום האתר All about Jerusalem]

קטגוריה:התקופה הממלוכית בארץ ישראל
קטגוריה:הרובע המוסלמי
אל-סולטאן
זאנוני

זאנוני (סיפור רוזנקרויצרי) (באנגלית: Zanoni) הוא רומן אנגלי מאת הסופר הבריטי אדוארד בולוור-ליטון שהופיע בשנת 1842. זהו סיפור אהבה וחניכה רוחנית.

==עלילה==
הסיפור מתחיל בעיר נאפולי, בה שוכן זאנוני. אליה מגיעים צעירים בריטיים על מנת לממש את אמנות הציור והמוזיקה. אחד מהם הוא הצייר גלינדון, המתאהב בשחקנית התיאטרון ויולה. במהלך התאהבות זו פוגש את המורה הרוחני שלו. תחילה הוא מתעמת עמו ולאט לאט במהלך הסיפור, זוכה להתגלויותיו ברמות רוחניות וארציות שלא הכיר קודם. גלינדון עובר לאחר מכן ללמוד אצל מז'נור המורה הרוחני המדעי, בעל החזות הנוקשה, מתוך רצון לרכוש ידע רוחי. הוא מתקדם לאט מדי, בתהליך החניכה של האגודה הרוחית. לאחר מכן מגיע ללונדון ושם בונה את חייו מחדש. פוגש שוב את ויולה כעבור מספר שנים, ומצליח לשכנע אותה לצאת עמו למסע מפרך. בפריז, הוא מתמודד על חייו מול רובספייר, וזוכה לפתע לתמיכה בלתי צפויה. במקביל אנו עדים להתמודדות עזה של זאנוני בין שאיפותיו המנוגדות לארציות ולרוחניות. בין אהבתו לבני האדם ואהבתו לאלוהים. במהלך התחבטויותיו אלה הוא נועד לא פעם עם ידידו המורה מז'נור, שאיננו מביע כל תמיכה בהחלטתו של זאנוני, להפך.

==הדמויות==
* זאנוני - דמות המורה האנושי, שהתגבר על המוות, חברו הטוב של מז'נור, שניהם נותרו חברי האגודה המסתורית של הרוזנקרויצרים ולכן יש ביניהם אחוות ידידים עד לרגע המכריע. זאנוני מתמודד עם עצמו, עם אויביו ועם כוחות האופל.
* מז'נור - דמות המורה המושלם, ללא דופי, המסוגל להעביר ניסיונות חניכות לכל מי שיתקבל לתנועה הרעיונית והאידיאלית של מסדר צלב הוורד שהוא אחד משרידיה באיטליה ובעולם. אדם נצחי, שהתגבר על המוות.
* גלינדון - איש צעיר, בשנות ה-20 לחייו. צייר מוכשר המחפש את גורלו האמנותי והאישי באיטליה. פוגש את זאנוני והמפגש הזה, במקביל להתאהבותו בשחקנית ויולה, משנה את חייו.
* ויולה - צעירה בשנות ה-20 לחייה, יופייה נדיר. שחקנית תיאטרון מוכשרת ביותר. אביה היה מוזיקאי מקורי ויוצא דופן. מחזריה רבים. יש חשש לחייה מאחד מהמחזרים. זאנוני מנסה להגן עליה בצורות שונות. אך יהיה עליו להקריב משהו כדי להצילה. את המסר הזה הוא מקבל מדמות שחורה, אפלה ומפחידה עד להחריד.
* ז'אן ניקוט - צייר צרפתי, מנסה להיאבק נגד זאנוני. ממחזריה של ויולה. חוזר לפריז ומשתתף במהפכה הצרפתית.
* הנסיך די______ - אחד ממחזריה של ויולה. דמותו בגובה בינוני ומעלה, נוטה מעט לבשרנות. מגיע להסכמה עם זאנוני באשר לויולה, אך איננו מקיים את הבטחתו, והאיום על חייו בעינו עומד.
* מסקארי - משרתו של הנסיך די______
* רובספייר

==לקריאה נוספת==
* אתר "פרסומי חוכמה עתיקים" (Ancient wisdom publications), מאמר הנקרא "זאנוני הוא אחד הסיפורים האיזוטרים הבדיוניים האהובים עלי ביותר, מאת בולוור ליטון" (Zanoni is of my favorite esoterioc fiction from Bulwer Lytton), [http://www.andras-nagy.com/dweller.html].
* [https://www.shelhalev.com/book/%D7%96%D7%90%D7%A0%D7%95%D7%A0%D7%99 על הספר 'זאנוני'] באתר הוצאת סיפורי אמת-של-הלב
==הערות שוליים==

קטגוריה:ספרות אנגלית
קטגוריה:רומנים (סוגה ספרותית)
קטגוריה:רומנים היסטוריים
קטגוריה:ספרי 2012
בית"ר רמת גן

בית"ר רמת גן הייתה קבוצת כדורסל ששיחקה בעברה בליגה הראשונה למשך שתי עונות. לאחר ירידתה לליגה השנייה התאחדה הקבוצה עם מכבי רמת גן לקבוצה עירונית אחת - עירוני רמת גן.

== היסטוריה ==
בית"ר רמת גן העבירה את מרבית שנותיה בליגות הנמוכות. בשנת 1988 נשרה הקבוצה לליגה ג', הליגה הנמוכה בישראל. שנה לאחר שירדה לליגה ג' החלה הקבוצה לעלות במעלה הליגות. בשנת 1989 שבה הקבוצה לליגה ב' אחרי שנה אחת של היעדרות. בשנת 1990 העפילה הקבוצה לליגה א', ובחלוף עונה נוספת העפילה לליגה ארצית, ובכך רשמה הקבוצה עלייה של שלוש ליגות בשלוש שנים. במשך שלוש השנים הללו לא נוצחה הקבוצה באף משחק ליגה, כשלזכותה מאזן של 66 ניצחונות מול 0 הפסדים.

בשנת 1992 רשמה הקבוצה עליית ליגה נוספת אל הליגה הלאומית. ב-1993 רשמה הקבוצה הישג מרשים, כאשר העפילה לליגת העל, ובכך רשמה עלייה של 5 ליגות ב-5 שנים, מליגה ג' עד לליגת העל. במחזור האחרון של הליגה הלאומית נפגשה הקבוצה עם מכבי ירושלים למשחק שבו המנצחת מעפילה לליגת העל ובית"ר רמת גן ניצחה בהארכה בהפרש של נקודה. מאמן הקבוצה באותה תקופה היה מאיר קמינסקי, היושב ראש היה המזרחן, עוזי רבי, המנהלת אדמיניסטרטיבית הייתה סמדר דורון ומנהל הקבוצה היה יורם נאג'י שאת אותו ההישג של עליית ליגה שנה אחר שנה עשה נאג'י כמה שנים קודם לכן גם עם קבוצת מ.מ גבעת שמואל.

את עונתה הראשונה בליגת העל סיימה במקום העשירי, מתוך 14 קבוצות. ללא מבחני ירידה לליגת המשנה (מקומות 11 ו12). את הקבוצה הובילו בעונה זו, הרכז, גלעד כץ, יואל כהן, מילטון ואגנר, אמיר בינו והסנטר, אדי פיליפס, שהיה אחד מהמובילים בליגה ברשימת בעלי ממוצע הריבאונדים למשחק. בעונה זו רשמה הקבוצה גם ניצחונות על קבוצות צמרת כמו הפועל תל אביב, הפועל חולון ומכבי ראשון לציון. באותה עונה, ב-19 בספטמבר 1993, נערך לראשונה דרבי עירוני עם מכבי רמת גן.

לאחר שנשארה הקבוצה בליגת העל החליטה עיריית רמת גן לאחד את מכבי רמת גן ובית"ר רמת גן לקבוצה עירונית אחת. בית"ר רמת גן לא הגיעה עם העירייה להבנות לגבי האיחוד וכתוצאה מכך החליטה עיריית רמת גן לא לתקצב את בית"ר רמת גן כלל, כשמנגד מכבי רמת גן זכתה לתקציב גבוה במיוחד. כתוצאה מכך ובהחלטה נדירה של יורם נאג'י הופיעה בית"ר רמת גן למשחקיה בעונתה השנייה בליגת העל עם הרכב של שחקני נוער, רובם תלמידי תיכון וסרטים שחורים על הגופיות לאות מחאה כנגד ההחלטה של עיריית רמת גן והקבוצה הובסה בכל משחקיה. הפסדי הקבוצה היו חסרי תקדים, כולל תבוסות בהפרש של מעל למאה נקודות להפועל תל אביב ולמכבי תל אביב, וממוצע הפסדים בהפרש של 70 נקודות למשחק. הקבוצה נשרה חזרה לליגה השנייה בתום 2 עונות.

לאחר שנשרה לליגה השנייה התאחדה הקבוצה עם מכבי רמת גן לקבוצה אחת - עירוני רמת גן. במקביל לאיחוד העבירה בית"ר רמת גן את פעילות הקבוצה הזאת לרמלה, וקבוצת בית"ר רמת גן (שלולא האיחוד הייתה משחקת בליגה הלאומית) נקראה בית"ר רמת גן/רמלה, ושיחקה שנתיים בליגה הלאומית. לאחר שנתיים היא נשרה לליגה הארצית והקבוצה התפרקה סופית.

==הערות שוליים==

רמת גן
קטגוריה:רמת גן: מועדוני ספורט
קטגוריה:בית"ר: מועדוני כדורסל
תום אינס

אינס במדי דרבי קאונטי
תומאס כריסטופר "תום" אינס (באנגלית: Thomas Christopher "Tom" Ince; נולד ב-30 בינואר 1992 בסטוקפורט) הוא כדורגלן אנגלי המשחק בעמדת הקשר בווטפורד. אביו הוא קפטן נבחרת אנגליה לשעבר, פול אינס.

==קריירת מועדונים==
===ליברפול===
אינס חתם בליברפול כשחקן נוער בשנת 2008, והצטרף לסגל הקבוצה הבוגרת בתחילת עונת . ב-29 ביולי 2010, הוא נכלל בסגל בפעם הראשונה, במשחק מוקדמות הליגה האירופית נגד רבוטניצ'קי. הוא ערך את הופעת הבכורה שלו ב-22 בספטמבר 2010, כשעלה מהספסל בדקה ה106 במשחק של ליברפול נגד נורת'המפטון במסגרת הסיבוב השלישי של גביע הליגה האנגלית.

===נוטס קאונטי (השאלה)===
ב-1 בנובמבר 2010, הצטרף לאביו בנוטס קאונטי כשחתם לחוזה השאלה קצר בקבוצה עד ינואר 2011. הוא ערך את הבכורה שלו בקבוצה ב-6 בנובמבר 2010 בניצחון 0–2 על גהטסד בגביע האנגלי. ב-11 בדצמבר 2010 הוא כבש את שערו הראשון בקבוצה בניצחון הקבוצה בליגה על מילטון קינז דונס בתוצאה 0–2.

===בלקפול===
ב-3 באוגוסט 2011, אינס חתם על חוזה לשנתיים בבלקפול. הופעת הבכורה של אינס הייתה במסגרת גביע הליגה האנגלית נגד שפילד ונסדיי ב-11 באוגוסט 2012. ב-18 באוקטובר באותה שנה, כבש אינס את שער הבכורה שלו בקבוצה.

ב-31 בינואר 2014 אינס הושאל לקריסטל פאלאס עד סוף העונה.

===האל סיטי ודרבי קאונטי===
ב-7 ביולי 2014 חתם בהאל סיטי לשנתיים. ב-30 באוקטובר הושאל לנוטינגהאם פורסט לחודשיים. ב-2 בפברואר 2015 הושאל לדרבי קאונטי מהצ'מפיונשיפ. ב-7 בפברואר ערך את הופעתו הבכורה בקבוצה בה כבש צמד בניצחון 1–4 על בולטון וונדררס, בתקופת ההשאלה הבקיע 11 שערים, אך לא הצליח להעפיל לפרמייר ליג עם הקבוצה. ב-3 ביולי 2015 חתם באופן קבוע בדרבי עבור 4.75 מיליון יורו, והפך לשחקן היקר ביותר בתולדות המועדון.

===האדרספילד טאון===
ב-4 ביולי 2017 חתם בהאדרספילד טאון העולה לפרמייר ליג לשנתיים. ב-12 באוגוסט ערך את הופעתו הבכורה בקבוצה בניצחון 0–3 על קריסטל פאלאס. ב-26 בדצמבר הבקיע את שערו הראשון בקבוצה בתיקו 1-1 נגד סטוק סיטי.

===סטוק סיטי===
ב-24 ביולי 2018 חתם אינס לשנתיים בסטוק סיטי מהצ'מפיונשיפ. ב-5 באוגוסט ערך את הופעתו הבכורה בהפסד 1–3 ללידס יונייטד. ב-29 בספטמבר כבש את שערו הראשון בתיקו 2-2 נגד רות'רהאם יונייטד. ב-1 בפברואר 2021 הושאל ללוטון טאון עד לסוף העונה.

==קישורים חיצוניים==

* [http://www.thefa.com/England/All-Teams/Players/I/thomas-ince העמוד הרשמי של תום אינס באתר ה-FA]

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:כדורגלני בלקפול
קטגוריה:כדורגלני נוטס קאונטי
קטגוריה:כדורגלני קריסטל פאלאס
קטגוריה:כדורגלני נוטינגהאם פורסט
קטגוריה:כדורגלני דרבי קאונטי
קטגוריה:כדורגלני האדרספילד טאון
קטגוריה:כדורגלני סטוק סיטי
קטגוריה:כדורגלני לוטון טאון
קטגוריה:מנצ'סטר: כדורגלנים
קטגוריה:כדורגלני האל סיטי
קטגוריה:כדורגלני רדינג
קטגוריה:כדורגלני ווטפורד
קטגוריה:אנגלים שנולדו ב-1992
Love Over Gold

Love over Gold הוא אלבום האולפן הרביעי של להקת הרוק הבריטית, דייר סטרייטס.
== הפקה ==
האלבום יצא ב-20 בספטמבר 1982 על ידי חברת התקליטים הבינלאומית שבבריטניה, Vertigo Records ועל ידי האחים וורנר בארצות הברית. האלבום כלל שני סינגלים מצליחים "Private Investigations" אשר הגיע למקום ה-2 במצעד הסינגלים הבריטי, ו-"Industrial Disease" אשר הגיע למקום ה-9 במצעד הבילבורד בארצות הברית. האלבום הגיע למקום ה-1 באוסטרליה, אוסטריה, איטליה, ניו זילנד, נורווגיה ובריטניה. לעומת זאת, האלבום הגיע למקום ה-19 בארצות הברית. Love Over Gold הפך לאלבום זהב בארצות הברית, אלבום פלטינה בצרפת וגרמניה, ואלבום פלטינה כפול בקנדה ובריטניה.

האלבום היה שונה מאלבומיה הקודמים של הלהקה, ומאלו שבאו אחריו, בכך שהתאפיין בסגנון הרוק המתקדם (סגנון ברוק אשר משלב מוזיקת רוק, מוזיקה קלאסית או צלילים מורכבים אחרים) וכלל 5 שירים אשר אורך כל שיר נע בין ל-5 דקות עד ל-14 דקות. וכמו בכל אלבום של הלהקה, כל השירים נכתבו על ידי המנהיג של הלהקה, מארק נופלר. האלבום היה אמור לכלול את השיר Private Dancer אשר לבסוף הפך לשירה של טינה טרנר. הגרסה המשופרת לאלבום (רימסטר) ב-1996, על ידי ורטיגו רקורדס.

==רשימת שירים==
כל השירים נכתבו על ידי מארק נופלר

==ביצוע==
*מארק נופלר - שירה, גיטרה
*האל לינדס - גיטרה
*אלן קלארק - קלידים
*ג'ון אילסלי - גיטרת בס
*פיק ויתרס - תופים

==קישורים חיצוניים==

קטגוריה:אלבומי דייר סטרייטס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
פאולו נוטיני

פאולו נוטיני בהופעה ב-2009
פאולו ג'ובאני נוטיני (באנגלית: Paolo Giovanni Nutini; נולד ב-9 בינואר 1987) הוא זמר-יוצר סקוטי, מפייזלי.

== קריירה ==
אלבום הבכורה של פאולו נוטיני, These Streets, הופץ על ידי אטלנטיק רקורדס בבריטניה ביולי 2006. "Last Request", הסינגל המוצלח ביותר, הגיע למקום חמישי בטבלת הסינגלים בבריטניה. האלבום הגיע לשיא של המקום השלישי בטבלת האלבומים בבריטניה והוסמך 4×פלטינה ידי תעשיית התקליטים הבריטית (BPI). האלבום נשאר במצעד האלבומים במשך 196 שבועות- שבירת שיא.

במאי 2009 נוטיני הוציא את אלבומו השני, Sunny Side Up, אשר לראשונה עמד במקום הראשון בבריטניה והפיק ארבעה סינגלים: "candy", "Coming Up Easy", "pencil full of lead" ו"10/10". אלבום זה אושר גם הוא פלטינה4x ידי ה-BPI. ב-19 בפברואר 2010 זכה האלבום בתואר "האלבום הבינלאומי הטוב ביותר" בטקס פרסי המטאור 2010 (Meteor Awards).

באפריל 2014 יצא לאור אלבומו השלישי, Caustic Love.

ביולי 2022 יצא לאור אלבומו הרביעי, Last Night in the Bittersweet. 

==קישורים חיצוניים==

* 

קטגוריה:זמרים בריטים
קטגוריה:בריטים שנולדו ב-1987
יצירתי

יצירתי - בית הספר למשחק ותיאטרון לנוער הוא בית ספר למשחק שפעל בישראל בין השנים 1998-2020. בית הספר סיפק הכשרה במשחק, בכתיבה, בבימוי, בעריכה ובצילום. בית הספר נרשם כעמותה, והפעיל סניפים במספר יישובים; נתניה, כפר שמריהו, אשדוד, תל אביב וכוכב יאיר. הסניף הגדול ביותר של בית הספר היה באשדוד.

== הנהלה ==
בית הספר מנוהל על ידי שירלי עודד דורן. בין חברי ההנהלה הציבורית של בית הספר משה איבגי, אביתר דורן, שלומי לאופר, רות דייכס, עודד מנסטר, מיכל קפטה, תילי שרון.

== קישורים חיצוניים ==
* בארכיון האינטרנט

* 
* [http://www.ashdodnet.com/article/43256/ כתבה על "יצירתי"], באתר אשדוד נט
* [http://www.ashdod4u.com/ChannelArticles.asp?ArticleID=5549 לחץ חברתי זה קיים - עובדה], באתר אשדוד נט
* [http://www.ashdodnet.com/article/43063/ כתבה על ההצגה "מי אני, מה?" של בית הספר למשחק "יצירתי" באתר אשדוד נט]

*
קטגוריה:ישראל: בתי ספר למשחק
ואל ולנטינו

ואל ולנטינו (אנגלית: Val Valentino; נולד ב-14 ביוני 1956) הוא קוסם אמריקאי, שנודע בשל חשיפת השיטות לביצוע אשליות שונות. ידוע גם בכינוי "הקוסם במסכה", בו הופיע בתוכנית הטלוויזיה "סודות הקוסמים נחשפים".
== ביוגרפיה ==
נולד בשם לאונרד מונטנו בקליפורניה שבארצות הברית. את כניסתו לעולם הקוסמים החל בגיל 5, עת קנה לו אביו ליום הולדתו את קסם הגביע והכדור. 

בנעוריו הופיע ב-"International Cultural Awareness Program", מופע שכלל חשיפת סודות מעולם הקוסמות, וזאת על מנת לעודד אנשים לעסוק בקוסמות. בשלהי 1980 עבר ללאס וגאס, שם הופיע במופעי הקזינו: "ויוה לאס וגאס", "ספלאש". כן הופיע בתוכנית האירוח "המופע של מרב גריפין" ובקליפ מוזיקלי של הרב אלפרט. 

בשנים 1997–1998 הופיע ולנטינו בתוכנית "סודות הקוסמים נחשפים" (במקור "Magic's Biggest Secrets Finally Revealed"), בה חשף את השיטות השונות בהן מבצעים קסמים ואשליות שונים. הוא טען שחשף את הקסמים רק כדי לעודד אנשים לעסוק בענף הקוסמות.

==קישורים חיצוניים==

* 

קטגוריה:קוסמים אמריקאים
קטגוריה:אמריקאים שנולדו ב-1956
USP

USP הוא אקדח גרמני תוצרת חברת הקלר וקוך. האקדח עוצב בשנים 1989–1992 והוצג לראשונה בשנת 1993. כיום האקדח נמצא בשימוש ביחידות משטרתיות רבות וגם ביחידות צבאיות רבות.

== גרסאות ==
=== USP ===
{| class="wikitable"
|-
! מידע !! P8 Pistol !! USP Combat Competition !! USP Elite !! USP Match !! USP Expert !! USP Tactical !! USP Compact Tactical !! USP Compact !! USP
|-
| הזנה || מחסנית של 12 כדורים || מחסנית של 15 כדורים || מחסנית של 8 כדורים || מחסנית של 16 כדורים || מחסנית של 16 כדורים || מחסנית של 16 כדורים || מחסנית של 18 כדורים || מחסנית של 13 כדורים || מחסנית של 15 כדורים
|-
| אורך כולל || 173 מ"מ || 194 מ"מ || 240 מ"מ || 200 מ"מ || 224 מ"מ || 219 מ"מ || 173 מ"מ || 200 מ"מ || 194 מ"מ
|-
| אורך קנה || 108 מ"מ || 112 מ"מ || 153 מ"מ || 91 מ"מ || 97 מ"מ || 121 מ"מ || 132 מ"מ || 91 מ"מ || 112 מ"מ
|-
| משקל ריק || 848 גרם || 875 גרם || 861 גרם || 771 גרם 1180 גרם || 726 גרם || 694 גרם || 667 גרם || 789 גרם || 748 גרם
|-
| כוונות || כוונת ברזל כוונת לייזר || כוונת ברזל כוונת טלסקופית כוונת לייזר || כוונת ברזל כוונת טלסקופית כוונת לייזר || כוונת ברזל כוונת טלסקופית כוונת לייזר || כוונת ברזל כוונת טלסקופית כוונת לייזר || כוונת ברזל כוונת טלסקופית כוונת לייזר || כוונת ברזל כוונת טלסקופית כוונת לייזר || כוונת ברזל כוונת לייזר || כוונת ברזל כוונת לייזר
|}

==משתמשות ==
זוג חיילים גרמנים חמושים בכלי נשק מתוצרת [[הקלר וקוך. החייל הימני חמוש באקדח USP והחייל השמאלי חמוש ברובה G36]]
*
*
*
*
*
*
*
*
*
*
*
*
*
*
*
*
*
*
*
*
*

== בתרבות הפופולרית ==
האקדח נפוץ מאוד בסרטים ומשחקי מחשב ביניהם: Call of Duty 4, Counter-Strike: Source, Call of Duty: Modern Warfare 2 ורבים אחרים.
== ראו גם ==
*P2000
*MP5

== קישורים חיצוניים ==

*[http://world.guns.ru/handguns/hg/de/hk-usp-e.html הדף של האקדח באתר World Guns] 

קטגוריה:כלי נשק של חברת הקלר וקוך
קטגוריה:אקדחים
קטגוריה:נשק קל גרמני
המוזיאון לארכאולוגיה של ירדן

המוזיאון לארכאולוגיה של ירדן (בערבית: متحف الآثار الأردني, תעתיק לעברית: מתח'פ אל-אאת'אר אל-ארדני) שוכן במצודת עמאן, בעמאן עיר הבירה של ירדן. המוזיאון נבנה בשנת 1951 והוא מציג ממצאים ארכאולוגיים שנמצאו בירדן מהתקופות הפרהיסטוריות ועד המאה ה-15.

==היסטוריה ומבנה==
המוזיאון הוקם בשנת 1951 על ידי מחלקת העתיקות הירדנית בראש ג'בל אל-קלעה ("גבעת המצודה") במרכזה של העיר בגובה של 850 מטר, וזהו המקום בו שכנה רבת עמון ההיסטורית. ממצאים מתקופת הברונזה מצביעים על כך שהגבעה שימשה כמצודה ומקום יישוב משך אלפי שנים. במקום נמצאים אתרים ארכאולוגים, מקדש הרקולס מהתקופה הרומית המתוארך למאה ה-2, וארמון אומיי המתוארך למאה ה-8.
[[מקדש הרקולס בעמאן השוכן בסמוך למוזיאון]]

מבנה המוזיאון הוא בעל שתי קומות המשתרעות על שטח כולל של 525 מ"ר. קומת הקרקע משמשת לאחסון, הקומה הראשונה משמשת כשטח תצוגה בשלושה אולמות. בקומה זו שוכנים גם משרדי המוזיאון. מחסור בשטח תצוגה אינו מאפשר למוזיאון להציג תערוכות מתחלפות. המוזיאון נוהג להשתתף בתערוכות מקומיות ובינלאומיות בירדן ומחוצה לה.

במלחמת השחרור נכבש מוזיאון רוקפלר על ידי הצבא הירדני, ונוהל על ידי חבר נאמנים עד 1966, במהלך השנים עיקר הממצאים שנחפרו בגדה המערבית הועברו למוזיאון בירדן בעמאן והבולטת בהם היא מגילת הנחושת מן המגילות הגנוזות. בשנת 1966 הולאם מוזיאון רוקפלר על ידי ממשלת ירדן.

==תצוגה==
התצוגה במוזיאון מאורגנת לפי סדר כרונולוגי, מהתקופה הפלאוליתית ועד השושלת האיובית. 
הממצאים במוזיאון כוללים פריטים של חיי היומיום כגון כלי צור, כלי זכוכית, מתכת וחפצי חרס, כמו גם פריטים אמנותיים כגון תכשיטים פסלים וצלמיות. במוזיאון נמצא גם אוסף מטבעות.

בעבר הוצגו במוזיאון פסלי עין ע'זאל, צלמיות המתוארכות לאלף ה-7 לפנה"ס מעין ע'זאל, שהוא אתר נאוליתי חשוב השוכן בסמוך לעמאן. הוצגו בו גם חלק ממגילות מדבר יהודה כולל מגילת הנחושת, והעתק מצבת מישע (המצבה המקורית מוצגת במוזיאון הלובר שבפריז). לאחר הקמת מוזיאון ירדן הועברו מוצגים אלו אליו.

אוסף האמנות האסלמית מוצג באחד האולמות ב-11 חלונות תצוגה והוא כולל כלי חרס ומתכת מהתקופה האומיית ועד התקופה הממלוכית. כלי המתכת כוללים מגיני ברזל וחרבות. כלי מזוגגים מהתקופה הממלוכית עד התקופה העות'מאנית כלים מסטיאטיט (steatite) ואבנים מגולפות מהתקופה האומיית, מטבעות ממגוון תקופות. וארבעה העתקים של אלמנטים אדריכליים מארמון הישאם מצפון ליריחו.

==גלריית תמונות==
{| align=center
|<gallery widths="200px" heights="170px" perrow="4">
קובץ:20100923 amman41.JPG|צלמיות מעין ע'זאל התקופה הנאוליתית
קובץ:Amman BW 10.JPG|קטע ממגילות מדבר יהודה
קובץ:Amman BW 6.JPG|ארונות קבורה אנתרופואידים מתקופת הברונזה המאוחרת
קובץ:Trepanated skull, Bronze Age.JPG|גולגולת המראה פרקטיקה כירורגית עתיקה הכוללת קדיחת חורים בגולגולת האדם. פרט זה שרד את חור הקידוח הראשון בסמוך למצח שנרפא כמעט לגמרי בסמוך. שלושת הקידוחים האחרונים היו כנראה פחות מוצלחים והוא נפטר זמן קצר לאחר מכן. הגולגולת נמצאה ליד יריחו ומתוארך לתקופת הברונזה הקדומה.
</gallery>
|}
==קישורים חיצוניים==

* [http://www.museumwnf.org/islamicart/pm_partner.php?id=Mus01;jo&type=museum&theme=isl& אתר המספר על המוזיאון]
*[https://web.archive.org/web/20190620220048/http://www.visitjordan.com/default.aspx?tabid=113#1 המוזיאון לארכולוגיה של ירדן] באתר תיירות ירדני

ירדן
קטגוריה:עמאן: מבנים
Invisible Touch (שיר)

Invisible Touch (בעברית: מגע בלתי-נראה) הוא שיר הנושא של האלבום של ג'נסיס ב-1986 אשר יצא באותו השם. זהו הסינגל הגדול והמצליח ביותר בהיסטוריה של הלהקה והסינגל הראשון והיחיד שהגיע למקום ה-1 במצעד הסינגלים האמריקאי. לעומת זאת, בקנדה הגיע הסינגל רק למקום ה-4, ובבריטניה למקום ה-15.

ה"בי-סייד" של הסינגל הוא החלק האחרון של היצירה Domino (The Last Domino) (באלבום, Domino מורכב משני חלקים).

"Invisible Touch" היה בהתחלה ניסיון ל-Domino, הבסיסט מייק ראת'רפורד ניגן ריף, בזמן שהמתופף והסולן פיל קולינס אילתר ושר את הפזמון "She seems to have an invisible touch". השיר הוקלט ב-The Farm שבמחוז סארי מ-1984, 1985 ו-1986.

בקיץ 1986, זכה השיר בארצות הברית במצעד הבילבורד במקום ה-1. אחד המועמדים במצעד היה הסולן לשעבר של ג'נסיס, פיטר גבריאל עם להיטו "Sledgehammer".

השיר גם היה מועמד במצעד האמריקני בשם Hot Mainstream Rock Tracks.

ב-1992, יצא השיר בגרסת הופעה חיה כשהמתופף צ'סטר תומפסון והגיטריסט דריל סטארמר. כמו כן, גם השיר מופיע באלבום ההופעה וה-DVD, The Way We Walk - In Concert.

== ראו גם ==
* Invisible Touch (האלבום)

==קישורים חיצוניים==

קטגוריה:שירי 1986
קטגוריה:סינגלים מ-1986
קטגוריה:שירי ג'נסיס
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:שירי דאנס-רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אטלנטיק רקורדס
ג'ון ברנן

ג'ון אוון ברנן (באנגלית: John Owen Brennan; נולד ב-22 בספטמבר 1955) הוא איש מודיעין אמריקאי, כיהן כראש ה-CIA (2013–2017) וכיועץ לביטחון המולדת של נשיא ארצות הברית ברק אובמה.

==ביוגרפיה==
ברנן נולד וגדל בנורת' ברגן שבניו ג'רזי להורים שהיגרו מאירלנד. ב-1977 סיים תואר ראשון במדעי המדינה באוניברסיטת פורדהם במהלך התואר למד במשך שנה לימודי המזרח התיכון וערבית באוניברסיטה האמריקאית בקהיר. ב-1980 סיים תואר שני בממשל עם התמחות בלימודי המזרח התיכון באוניברסיטת טקסס באוסטין.

הצטרף ל-CIA ושירת במגוון תפקידים בהם סוכן בערב הסעודית, אנליסט לענייני המזרח התיכון ודרום אסיה. בשנים 1994–1995 שימש כמתדרך לענייני מודיעין מטעם הסוכנות לנשיא ארצות הברית ביל קלינטון. בהמשך שירת כראש שלוחת ה-CIA בערב הסעודית. ב-1999 מונה לראש המטה של ראש ה-CIA, ג'ורג' טנט. במרץ 2001 מונה לסגן מנהל ה-CIA וכיהן בתפקיד עד 2003. הוא מונה לעמוד בראש צוות אנשי מודיעין ממספר סוכנויות שהפך ב-2004 למרכז הלאומי למלחמה בטרור. ברנן ארגן מחדש את התיאום בין סוכנויות המודיעין השונות ובנה מאגר מידע משותף על טרוריסטים מבוקשים.

ב-2005 עזב את השירות הציבורי ומונה למנכ"ל Analysis Corp., חברה בתחום אספקת פתרונות טכנולוגיים לגופי מודיעין.

במאמר שפרסם ביולי 2008 קרא ברנן לממשל האמריקאי העתידי לחמם את היחסים עם איראן באמצעות ארבעה צעדים עיקריים: 1. הנמכת הרטוריקה התקיפה באשר לדרישה מאיראן להסיר את תמיכתה בארגוני טרור. 2. יצירת ערוץ דיאלוג ישיר ומינוי שליח מיוחד לטהראן 3. עידוד הטמעת ארגון חזבאללה במערכת הפוליטית והממשל הלבנוני. 4. הצעת "גזרים" ולא רק "מקלות" לאיראן, שיכללו הסרת חלק מהסנקציות על המדינה והגברת השפעתה בתהליכים אזוריים כגון בסכסוך הישראלי-פלסטיני.

במהלך קמפיין הבחירות לנשיאות ארצות הברית 2008 מונה ליועצו של מועמד המפלגה הדמוקרטית ברק אובמה, וייעץ לו בעניינים הנוגעים למדיניות חוץ ומודיעין. לאחר היבחרו של אובמה לנשיא, הוזכר ברנן כמועמד להתמנות לראש ה-CIA, אך הסיר את מועמדותו לאחר ביקורת שנשמעה לאור התפקיד שמילא בתקופת ממשל הנשיא ג'ורג' ווקר בוש. במכתב פומבי לאובמה ציין כי המבקרים התעלמו מהתנגדותו למלחמת עיראק ולשימוש בטקטיקות עינויים בחקירות כגון עינוי במים.

בינואר 2009 מונה ברנן ליועצו של אובמה לענייני לוחמה בטרור. במסגרת זו נטל חלק במאמצים במצוד אחר אוסאמה בין לאדן שהסתיימו בחיסולו במהלך מבצע חנית נפטון. ב-2012 מונה לעמוד בראש הצוות שיקבע אילו מטרות יאושרו לחיסול באמצעות תקיפה בכלי טיס בלתי מאוישים, הן על ידי ה-CIA והן על ידי הכוחות המזוינים של ארצות הברית.

בינואר 2013 הודיע אובמה על כוונתו למנות את ברנן לראש ה-CIA. לאחר פיליבסטר אושר מינויו של ברנן בסנאט והוא הושבע לתפקיד ב-8 במרץ 2013.

ברנן נשוי ואב לשלושה.

==קישורים חיצוניים==

* 
* [https://www.cia.gov/about-cia/leadership/john-o-brennan.html ג'ון ברנן] באתר ה-CIA
* [http://www.washingtonpost.com/politics/john-o-brennan/gIQA9SFs9O_topic.html פרופיל] באתר וושינגטון פוסט
* .
* .
* .

==הערות שוליים==

קטגוריה:ראשי ה-CIA
קטגוריה:סגל הבית הלבן
קטגוריה:סגל MSNBC
קטגוריה:התערבות רוסיה בבחירות לנשיאות ארצות הברית ב-2016: אישים
קטגוריה:אמריקאים שהופיעו ברשימת טיים 100
קטגוריה:בוגרי אוניברסיטת פורדהם
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1955
איאן סטיוארט (מתמטיקאי)

איאן ניקולס סטיוארט (באנגלית: Ian Nicholas Stewart; נולד ב-24 בספטמבר 1945) הוא מתמטיקאי בריטי, פרופסור אמריטוס למתמטיקה באוניברסיטת ווריק. נודע בתרומתו לתורת הקטסטרופות וככותב של ספרי מדע פופולרי ומדע בדיוני.

==ביוגרפיה==
איאן סטיוארט נולד בקנט, אנגליה. מורהו למתמטיקה בבית הספר התיכון עמד על כישרונו המתמטי, וטיפל בקבלתו לאוניברסיטת קיימברידג', שבה קיבל סטיוארט תואר ראשון במתמטיקה. הוא המשיך לדוקטורט באוניברסיטת ווריק, שבה קיבל תואר דוקטור בשנת 1969, הצטרף לסגל האקדמי שלה, ובה הוא מכהן כפרופסור למתמטיקה. בסוף שנות ה-60 ערך את כתב העת המתמטי של האוניברסיטה, "Manifold". במשך שנים אחדות כתב טור בשם "שעשועים מתמטיים" בירחון "סיינטיפיק אמריקן".

היה פרופסור אורח באוניברסיטאות בגרמניה, בניו זילנד ובארצות הברית.

בשנת 1995 הוענקה לו מדליית מייקל פאראדיי ובשנת 1997 נשא את הרצאות חג המולד של המכון המלכותי. בשנת 2001 נבחר לעמית של החברה המלכותית.

יחד עם ג'ק כהן וטרי פראצ'ט חיבר שלושה ספרי מדע פופולרי המבוססים על "עולם הדיסק" של פראצ'ט. בשנת 1999, בטקס שבו קיבל פראצ'ט תואר דוקטור לשם כבוד מאוניברסיטת ווריק, מינה פראצ'ט את כהן וסטיוארט ל"קוסמי כבוד של האוניברסיטה הנעלמת".

סטיוארט פרסם יותר מ-140 מאמרים מדעיים, בהם סדרה של מאמרים רבי השפעה ביחד עם ג'יימס קולינס מאוניברסיטת בוסטון.

פרסם כשלושים ספרי מדע פופולרי, מרביתם עוסקים במתמטיקה, שני ספרי מדע בדיוני וארבעה ספרי לימוד במתמטיקה. אחדים מספריו תורגמו לעברית:
* המספרים של הטבע - המציאות הלא מציאותית של המתמטיקה (1999). תרגמה: תמר עמית, בהוצאת הד ארצי
* סימטריה נוראה - האם אלוהים הוא גאומטריקן? (2001, יחד עם מרטין גולוביצקי)
* תיבת האוצרות המתמטיים של פרופסור סטיוארט (2012)
* לאלף את האינסוף - סיפורה של המתמטיקה (2012), תרגום: נצה מובשוביץ-הדר, בהוצאת ידיעות אחרונות
* מטמון האוצרות המתמטיים של פרופסור סטיוארט, כנרת, זמורה-ביתן (2016)

בשנת 1970 נישא לאווריל, אותה הכיר במסיבה בעת שלמדה להיות אחות, ולהם שני בנים.

==קישורים חיצוניים==

* [http://www2.warwick.ac.uk/fac/sci/maths/people/staff/Ian_Stewart/ Professor Ian Stewart, FRS], University of Warwick
* [https://web.archive.org/web/20050610083109/http://www.claymath.org/Popular_Lectures/Minesweeper/ Ian Stewart on Minesweeper], Clay Mathematics Institute
* Ian Stewart, [http://www.tzingaro.com/artelectric/partlyTrue.html A Partly True Story] , Scientific American, February 1993
* 

==הערות שוליים==

קטגוריה:מתמטיקאים בריטים
קטגוריה:מחברי ספרי מדע פופולרי
קטגוריה:עמיתי החברה המלכותית
קטגוריה:סגל אוניברסיטת ווריק
קטגוריה:בריטים שנולדו ב-1945
ארבעת המופלאים (סדרת אנימציה, 2006)

ארבעת המופלאים (באנגלית: Fantastic Four: World's Greatest Heroes) היא סדרת אנימציה אשר מבוססת על קומיקס של Marvel בעל אותו שם. הסדרה עלתה לשידור בארצות הברית ב-2 בספטמבר 2006 ברצועה Toonami בערוץ Cartoon Network ובוטלה לאחר ששודרו 8 פרקים. מ-9 ביוני 2007 ערוץ Cartoon Network שידר 9 פרקים נוספים מהסדרה לקראת עליית הסרט ארבעת המופלאים: עלייתו של הגולש הכסוף. כל הפרקים שהופקו, 26 בסך הכול, הופצו ב-DVD. בשנת 2012 נרכשה הסדרה לשידור בישראל בערוץ ZOOM ושודרה מ-9 בדצמבר 2012.

==קישורים חיצוניים==
* 

==הערות שוליים==

קטגוריה:סדרות הנפשה אמריקאיות
קטגוריה:סדרות טלוויזיה שמבוססות על קומיקס
קטגוריה:מארוול קומיקס - סדרות טלוויזיה
קטגוריה:ערוץ זום: תוכניות רכש
קטגוריה:Cartoon Network: תוכניות וסדרות
קטגוריה:סדרות הנפשה של מארוול קומיקס
מוריס סמדג'ה

מוריס סמדג'ה (ספטמבר 1932 – 6 בספטמבר 2023) היה ג'ודוקא, מאמן ג'ודו וממייסדי ענף הג'ודו התחרותי בישראל. חתן פרס מפעל חיים בספורט של משרד התרבות והספורט לשנת 2022.

== ביוגרפיה ==
סמדג'ה נולד בתוניסיה, בנם של גיזלה ושארל. עד לעלייתה ארצה של המשפחה בשנת 1961, נזקפו לזכותו של סמדג'ה זכיות רבות בג'ודו בתחרויות שונות בצפון אפריקה. לאחר העלייה לישראל, עברה המשפחה להתגורר במעברת "משק עזר", שבבאר שבע, וסמדג'ה החל לעבוד כחשמלאי במפעל "חרות".

=== קריירה בספורט ===

מבאר שבע יצא סמדג'ה לתור אחר עזרה לפעילותו בענף הג'ודו. בשותפות עם מאמן מירושלים, הוא הקים את ענף הג'ודו התחרותי בישראל. תחילה הקימו מועדון עם מזרנים משאריות בדים בבית הספר "נתיבות" בשכונה ב' בבאר שבע, ולאחר מכן קיבלו תרומה מעולי צרפת ובעזרתה קנו מזרנים חדשים למועדון.

בפברואר 1967 עבר סמדג'ה את המבחן הראשון בישראל לחגורות שחורות ביחד עם עמוס גילעד, ושניהם קיבלו את דרגת דאן 1. בשנת 1970 סיים את קורס המאמנים הראשון בישראל.

סמדג'ה אימן במועדון "נעורים" בשכונה ד'. תלמידים רבים שלמדו אצלו הפכו בהמשך לאלופי ישראל, ומועדון הפועל באר שבע בו אימן הגיע בשנות ה-70 וה-80 לצמרת הענף בישראל. באותן שנים כיהן גם כמאמן נבחרת ישראל וניהל את קורסי מדריכי הג'ודו במכון וינגייט. נבחרת ישראל באותן שנים השתתפה בתחרויות רבות בחו"ל וזכתה במדליות, וכך קיבל ענף הג'ודו הישראלי הכרה בעולם הג'ודו. בשנת 2011 התמנה איגוד חדש שבו יו"ר האיגוד, מנכ"ל האיגוד ומאמן נבחרת ישראל הם חניכיו הישירים של שיהאן מוריס סמדג'ה.

=== הישגים, פרסים והוקרה ===
בשנת 1997 קיבל סמדג'ה דרגת דאן 6 ובשנת 2007 קיבל דרגת דאן 7. בשנת 2015 קיבל את דרגת דאן 8, והיה הג'ודאי הבכיר בישראל.

בשנת 2022 זכה בפרס מפעל חיים בספורט של משרד התרבות והספורט, למאמן, שמוענק במסגרת חגיגות 65 שנה למכון וינגייט.
==גלריה==
<gallery>
Maurice-Smadja2.jpg|מוריס סמדג'ה בפעולת הדרכה במועדון "נעורים" בבאר שבע
Maurice-Smadja3.jpg|מוריס סמדג'ה וחניכי ג'ודו במועדון "נעורים" בבאר שבע
Maurice-Smadja4.jpg|מוריס סמדג'ה מעניק מדליה לחניך מצטיין במועדון "נעורים"
Maurice-Smadja5.jpg|מוריס סמדג'ה בפעולה במועדון "נעורים"
</gallery>

== חיים אישיים ==
בשנת 1952 נשא לאישה את חיה. בני הזוג גרו בעיר אריאנה, 6 ק"מ מהבירה תוניס.

בנו, אורן סמדג'ה, זכה במדליית ארד באולימפיאדת ברצלונה (1992), והיה הספורטאי הישראלי השני שזוכה במדליה אולימפית, אחרי יעל ארד (גם היא בברצלונה 1992).

מוריס סמדג'ה נפטר ב-6 בספטמבר 2023, בגיל 91, והובא למנוחות בבית העלמין שיכון ותיקים בנתניה.

== קישורים חיצוניים ==

* [https://13news.co.il/10news/news/23452 מהמעברה למדליה אולימפית: המסע של אבי הג'ודו הישראלי], כתבה בחדשות עשר
* 

==הערות שוליים==

קטגוריה:ג'ודוקא ישראלים
קטגוריה:מאמני ג'ודו ישראלים
קטגוריה:באר שבע: אישים
קטגוריה:ישראלים ילידי תוניסיה
קטגוריה:עולים בשנות ה-1960
קטגוריה:אישים הקבורים בנתניה
קטגוריה:ישראלים שנולדו ב-1932
קטגוריה:ישראלים שנפטרו ב-2023
Never a Time

Never a Time הוא השיר החמישי באלבום We Can't Dance של להקת ג'נסיס.

במקור השיר נקרא בשם B.B. Hit (מאנגלית:להיט מאוד מאוד גדול) big big hit מפני שחברי הלהקה חשבו שהשיר באמת יהפוך ללהיט גדול. השיר, כמו רבים מהשירים של We Can't Dance, נכלל בסרט הדוקומנטרי, No Admittance. השיר יצא כסינגל החמישי בארצות הברית, השיר הגיע למקום ה-21 בבילבורד. השיר גם נכנס למצעד האמריקאי של Hot Adult Contemporary Tracks אשר דירג שירים בסגנון adult contemporary. השיר נבחר במקום ה-4 במצעד זה במשך חצי שנה. במצעד הקנדי, השיר הגיע למקום ה-9. לשיר מעולם לא יצא וידאו קליפ ומעולם לא בוצע בהופעות הלהקה.

==קישורים חיצוניים==

קטגוריה:שירי 1992
קטגוריה:סינגלים מ-1992
קטגוריה:שירי ג'נסיס
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:שירים על זמן
קטגוריה:בלדות משנות ה-1990
קטגוריה:בלדות פופ
קטגוריה:בלדות רוק
קטגוריה:שירי רוק קל
קטגוריה:סינגלים בהוצאת אטלנטיק רקורדס
הארי קים

סג"ם הארי אס. אל. קים (באנגלית: Harry Kim) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: וויאג'ר". הוא משמש כקצין המבצעים של ספינת החלל וויאג'ר. את דמותו מגלם השחקן גארט וונג.

==תיאור הדמות==
קים נולד בשנת 2349 בדרום קרוליינה. הוא ניגן בקלרינט בסימפונית הנוער של ג'וליארד והייתה לו חברה בשם ליבי. לאחר שסיים את לימודיו באקדמיה של צי הכוכבים בשנת 2370, משימתו הראשונה הייתה כקצין המבצעים על סיפון "וויאג'ר", אשר אבדה בחלל רביע דלתא. במשך כל שבע העונות של "מסע בין כוכבים: וויאג'ר", קים הוא בדרגת סג"ם. בעתיד חלופי, המוצג בפרק סיום הסדרה "Endgame", קים הוא קפטן של ספינת החלל רוד איילנד, בשנת 2404.

לעיתים קרובות, קים מוצג כנמצא במערכת יחסים רומנטית, או החש ברגשות רומנטיים, כלפי מספר נשים שונות במהלך הסדרה, החל מליבי (חברתו שנמצאת על כדור הארץ), וכלה בשבע מתשע, לינדסי בלארד, מספר נשים טרסיאניות, ביתה הבוגרת של קס מציר זמן אחר, מייגן דלאני, וטל - מדענית המשתייכת לגזע ה-"וארו".

==קישורים חיצוניים==
* [http://en.memory-alpha.org/wiki/Harry_Kim Harry Kim] באתר Memory Alpha (ויקי מסע בין כוכבים)
==הערות שוליים==

קטגוריה:מסע בין כוכבים: וויאג'ר - דמויות
קטגוריה:מסע בין כוכבים - קציני צי הכוכבים
הפירמידות בבוסניה

בוסניה]]
הפירמידות בבוסניה הוא כינוי למקבץ של מבנים גאולוגיים הנמצא ליד העיר הבוסנית ויסוקו, צפונית-מערבית לסרייבו. הגבעה הקרויה ויסוצ'יצה משכה תשומת לב עולמית באוקטובר 2005, כאשר תוארה כפירמידה הגדולה ביותר מעשה ידי אדם. בחינת ההיסטוריה של האתר ו'הממצאים הארכאולוגיים' שהתגלו בו הובילו למסקנה שמדובר במבנים טבעיים, שלא נבנו בידי אדם. ארכאולוגים אירופיים בולטים פרסמו הצהרת גינוי לשלטונות בוסניה, על תמיכתם בפרויקט הפירמידות, שאותו תיארו כ"תרמית אכזרית של ציבור תמים, שאין לה מקום בעולם של מדע אמיתי".

הפירמידות 'התגלו' באוקטובר 2005 על ידי ד"ר סמיר אוסמנגיץ', שזכה לתמיכה כאילו התגלית מהימנה, לאחר שהתגלו "קירות יבשים" מעשי ידי אדם, במהלך חפירות ארכאולוגיות בתוך מבנה הפירמידה. לטענת התומכים, הסיבה להכחשת קיום הפירמידות בבוסניה, נעשה ממניעים כלכליים ובהשפעת מדענים מצרים, בעיקר על ידי זאהי חוואס.

על-פי המידע שסופק באתר האינטרנט של 'עמותת פירמידת השמש הבוסנית', סך הפירמידות שהתגלו הן 6 והן מכונות פירמידת האהבה, הדרקון, הארץ, השמש, הירח ומקדש וראטניק. הפירמידות מקושרות ביניהן על ידי מערכת מנהרות תת-קרקעית באורך של מספר קילומטרים. מדידות שונות שהתבצעו, מגלות כי מעבר האוויר וכמו כן אחוז החמצן במנהרות, "מושלם" למחיית אדם. האוויר שנמדד נמצא נקי מחיידקים ובקטריות וכמו כן לא נמדדה רמת קרינה. העמותה טענה כי מערכת המבוך הראשונה נבנתה כ-12,000 שנה לפנה"ס וכי תוספת הנדסית למבנה נעשתה (בקירוב) ב-5,000 שנה לפנה"ס. לידיעות אלה אין אישור בפרסום מדעי כלשהו. 

==קישורים חיצוניים==

<div class="mw-content-ltr">
* [http://www.bosnianpyramidofthesun.com Bosnian Pyramid of the Sun Foundation]
* John_Bohannon, [http://www.johnbohannon.org/NewFiles/bosnia.pdf Mad About Pyramids], Science Magazine, 22 September 2006.
</div>

==הערות שוליים==

קטגוריה:בוסניה והרצגובינה: גאוגרפיה
קטגוריה:פסאודו-מדע

nl:Visočica#Piramide
מזכיר ביטחון המולדת של ארצות הברית

מזכיר ביטחון המולדת של ארצות הברית (באנגלית: United States Secretary of Homeland Security) הוא ראש המחלקה לביטחון המולדת, גוף העוסק בהגנה על המולדת האמריקאית ועל ביטחונם של אזרחי ארצות הברית. המזכיר הוא חבר הקבינט של ארצות הברית.

תפקיד המזכיר נוצר בעקבות פיגועי 11 בספטמבר. סמכויות המחלקה לביטחון המולדת הורכבו בעיקר מסמכויות שהועברו ממחלקות אחרות בקבינט, שלהן זיקה לביטחון הלאומי.

מזכיר ביטחון המולדת הוא ה־18 והאחרון בסדר הירושה של נשיא ארצות הברית במקרה שכהונת הנשיא נקטעת. אחרי סגן הנשיא, יושב ראש בית הנבחרים של ארצות הברית והנשיא הזמני של הסנאט מוצבים, לפי המסורת, מזכירי המחלקות.

מ-2 בפברואר 2021 מכהן בתפקיד אלחנדרו מיורקס.

==מזכירי ביטחון המולדת==
{| cellspacing="0" class="wikitable" style="width:75%;"
!rowspan="2"| #
!rowspan="2"| תמונה
!rowspan="2"| שם
!colspan="2"| תקופת כהונה
!rowspan="2"| נשיא תחתיו כיהן
|-
! התחלה
! סיום
|-
| 1
 טום רידג'
| 24 בינואר 2003
| 1 בפברואר 2005
| rowspan="3" | ג'ורג' ווקר בוש
|- bgcolor=#FFE8E8
| –
 ג'יימס לוי (מזכיר בפועל)
| 1 בפברואר 2005
| 15 בפברואר 2005
|- 
| 2
 מייקל צ'רטוף
| 15 בפברואר 2005
| 21 בינואר 2009
|- 
| 3
 ג'נט נפוליטנו
| 21 בינואר 2009
| 6 בספטמבר 2013
| rowspan="3" | ברק אובמה
|- bgcolor=#FFE8E8
| –
 ראנד בירס (מזכיר בפועל)
| 6 בספטמבר 2013
| 23 בדצמבר 2013
|-
| 4
 ג'יי ג'ונסון
| 23 בדצמבר 2013
| 20 בינואר 2017
|-
|-
| 5
 ג'ון קלי
| 20 בינואר 2017
| 31 ביולי 2017
| rowspan="6" | דונלד טראמפ
|- bgcolor=#FFE8E8
| –
 איליין דיוק (מזכירה בפועל)
| 31 ביולי 2017
| 6 בדצמבר 2017
|-
| 6
 קירסטן נילסן
| 6 בדצמבר 2017
| 10 באפריל 2019
|- bgcolor=#FFE8E8
| –
 קווין מקלינן (מזכיר בפועל)
| 11 באפריל 2019
| 13 בנובמבר 2019
|- bgcolor=#FFE8E8
| –
 צ'אד וולף (מזכיר בפועל)
| 13 בנובמבר 2019
| 11 בינואר 2021
|- bgcolor=#FFE8E8
| –
 פיט גיינור (מזכיר בפועל)
| 11 בינואר 2021
| 20 בינואר 2021
|-
|7
אלחנדרו מיורקס
|2 בפברואר 2021
|מכהן
|ג'ו ביידן
|}

==קישורים חיצוניים==

* 

*
ביטחון
מזכיר החינוך של ארצות הברית

חותם [[מחלקת החינוך של ארצות הברית]]
מזכיר החינוך של ארצות הברית (באנגלית: United States Secretary of Education) הוא ראש מחלקת החינוך של ארצות הברית. המזכיר הוא חבר הקבינט של ארצות הברית.

מזכיר החינוך הוא נושא המשרה ה־16 בסדר ההחלפה של נשיא ארצות הברית במקרה שכהונת הנשיא נקטעת.

==מזכירי החינוך==
{| cellspacing="0" class="wikitable" style="width:80%;"
!rowspan="2"| #
!rowspan="2"| תמונה
!rowspan="2"| שם
!colspan="2"| תקופת כהונה
!rowspan="2"| נשיא תחתיו כיהן
|-
! התחלה
! סיום
|-
| 1
 שירלי הפסטדלר
| 30 בנובמבר 1979
| 20 בינואר 1981
| ג'ימי קרטר
|-
| 2
 טרל בל
| 22 בינואר 1981
| 20 בינואר 1985
| rowspan="2" | רונלד רייגן
|- 
| 3
 ויליאם בנט
| 6 בפברואר 1985
| 20 בספטמבר 1988
|- 
| 4
 לאורו קבזוס
| 20 בספטמבר 1988
| 12 בדצמבר 1990
| rowspan="2" | ג'ורג' הרברט ווקר בוש
|- 
| 5
 למאר אלכסנדר
| 22 במרץ 1991
| 20 בינואר 1993
|- 
| 6
 ריצ'רד ריילי
| 21 בינואר 1993
| 20 בינואר 2001
| ביל קלינטון
|- 
| 7
 רוד פייג׳
| 20 בינואר 2001
| 20 בינואר 2005
| rowspan="2" | ג'ורג' ווקר בוש
|- 
| 8
 מרגרט ספלינגס
| 20 בינואר 2005
| 20 בינואר 2009
|- 
| 9
 ארני דאנקן
| 21 בינואר 2009
| 1 בינואר 2016
| rowspan="2" | ברק אובמה
|- 
| 10
 ג'ון קינג
| 1 בינואר 2016
| 20 בינואר 2017
|-
|11
בטסי דבוס
|7 בפברואר 2017
|8 בינואר 2021
| rowspan="2" |דונלד טראמפ
|-
|–
מיק זאיס
|8 בינואר 2021
|20 בינואר 2021
|-
|–
פיל רוזנפלט
|20 בינואר 2021
|1 במרץ 2021
| rowspan="2" |ג'ו ביידן
|-
|12
מיגל קרדונה
|1 במרץ 2021
|מכהן
|}

==קישורים חיצוניים==

* 

==הערות שוליים==

*
חינוך
חינוך
קטגוריה:מחלקת החינוך של ארצות הברית
צ'אקוטיי

צ'אקוטיי (באנגלית: Chakotay) הוא דמות בדיונית ביקום הבדיוני של זיכיון "מסע בין כוכבים", המופיעה בסדרות הטלוויזיה "מסע בין כוכבים: וויאג'ר" ו"מסע בין כוכבים: פרודיג'י". הוא הקצין הראשון בספינת החלל "וויאג'ר". את דמותו מגלם השחקן רוברט בלטרן. בגרסתה העברית של "מסע בין כוכבים: פרודיג'י" דיבב את דמותו תמיר גינזבורג.

==ביוגרפיה בדיונית של הדמות==
===רקע===
צ'אקוטיי נולד בשנת 2329. כילד, הוא לעיתים קרובות התמרד נגד החינוך האינדיאני בשבט אביו קולופק, עם המסורות הרוחניות והתרבותיות שלהם, שלפעמים הוא מצא אותן נוקשות מדי. הוא חלם על קבלה לאקדמיה של צי הכוכבים, ולבסוף הצליח סוף סוף להתקבל בגיל 15, בחסותו של קפטן סולו. הוא למד באקדמיה של צי הכוכבים בשנים 2344-2348, ובמסגרת לימודיו עסק בספורט האגרוף.

במהלך שירותו בצי הכוכבים, צ'אקוטיי הוצב כמדריך באימונים הטקטיים המתקדמים של צי הכוכבים והגיע לדרגת לוטננט-קומנדר. זה עשוי להיות התייחסות לדבריה של רו לארן, כי המדריך שלה לאימונים טקטיים, קצין בדרגת לוטננט-קומנדר, עזב את צי הכוכבים על מנת להצטרף אל המאקי. על אף שהדבר לא נאמר בצורה מפורשת בסדרה, על פי הביוגרפיה הרשמית של צ'אקוטיי באתר האינטרנט הרשמי של מסע בין כוכבים, הוא היה המדריך של רו לארן באימונים הטקטיים המתקדמים.

בשנת 2370, כוכב הבית של צ'אקוטיי שנמצא באזור המפורז הועבר לריבונות הקרדאסים, בהתאם להסכם בין הפדרציה וקרדאסיה. הוא התפטר מצי הכוכבים והצטרף לקבוצה בדלנית המכונית מאקי. במהלך הזמן בו לחם בקרדאסים, צ'אקוטיי גייס לתא שלו את ב'לאנה טורס, חצי אנושית / חצי קלינגונית, אשר הפכה למהנדסת הראשית שלו. הוא גם צירף את הבאג'ורנית ססקה והשניים היו מעורבים במערכת יחסים רומנטית במשך זמן. עם זאת, ללא ידיעתו של צ'אקוטיי, ססקה הייתה בעצם מרגלת קרדאסית, ששונתה חיצוני בניתוח, על מנת להסתנן אל שורות המאקי.

===מסע בין כוכבים: וויאג'ר===
צ'אקוטיי היה הקפטן של ה"ואל ז'אן", כלי טיס אשר הושמד לאחר שהועבר, יחד עם "וויאג'ר", אל רביע דלתא. קפטן קתרין ג'יינוויי, מפקדת "וויאג'ר", הציעה לצוות ה"ואל ז'אן" הזדמנות לשרת בספינה שלה, ומינתה את צ'אקוטיי לקצין הראשון שלה, בדרגת שדה של לוטננט-קומנדר. בסופו של דבר, ג'יינוויי וצ'אקוטיי הפכו לחברים קרובים, אם כי הם חוו ביניהם מתח רומנטי כשמצאו עצמם במצב של בידוד שכפה על עצמו על כוכב לכת זר, לאחר שנדבק בווירוס קטלני. לאחר מספר שבועות על פני כוכב הלכת, אנשי צוות "וויאג'ר" מצליחים למצוא תרופה, והשניים חוזרים לספינה.

לקראת סופו של מסעה של "וויאג'ר" ברביע דלתא, שנמשך כ-70 שנה, שבע מתשע, הבורג לשעבר, בוחרת בצ'אקוטיי להיות מושא אהבתה, כחלק מגילויה של אנושותה. בעתיד חלופי, שבע מתשע וצ'אקוטיי מתחתנים, אך היא מתה עוד בטרם "וויאג'ר" מגיעה הביתה; צ'אקוטיי נפטר בשנת 2394.

דמותו של צ'אקוטיי היא נוכחות מאחדת על סיפון "וויאג'ר". הוא אהוב וזוכה להוקרה, הן על ידי אנשי הצוות המשתייכים לצי הכוכבים והן על ידי אנשי הצוות שהם אנשי מאקי לשעבר. כקצין ראשון, הוא משמש לעיתים קרובות כחונך לאנשי צוות הזוטרים וכמתווך בין אנשי צוות הזוטרים לבין הקפטן. צ'אקוטיי הוא צמחוני.

==קישורים חיצוניים==
* [http://en.memory-alpha.org/wiki/Chakotay Chakotay] באתר Memory Alpha (ויקי מסע בין כוכבים)
==הערות שוליים==

קטגוריה:מסע בין כוכבים: וויאג'ר - דמויות
קטגוריה:מסע בין כוכבים - קציני צי הכוכבים
קטגוריה:מסע בין כוכבים - דמויות אנושיות
Tonight, Tonight, Tonight

Tonight, Tonight, Tonight הוא השיר השני באלבום של ג'נסיס משנת 1986, Invisible Touch. במצעדים השיר נבחר למקום ה-3 בארצות הברית אולם בבריטניה נבחר למקום ה-18. השיר הוא הסינגל הרביעי מ-Invisible Touch. השם המקורי של השיר היה "Monkey, Zulu".

הסינגל כלל את השיר עצמו בעריכה (4:32) והחלק הראשון של היצירה Domino. ("In The Glow of the Night") ה"בי-סייד" של הסינגל היה Tonight, Tonight, Tonight כשהוא היה ערוך בגרסה של אלבום האוסף של הלהקה, Turn It On Again: The Hits. כמה עותקים של הסינגל כללו בבי-סייד את החלק האחרון של Domino ("The Last Domino"). עותקים אחרים של הסינגל כללו את הסינגל Paperlate אשר נכלל במיני אלבום של ג'נסיס, 3X3. והגרסה של Tonight, Tonight, Tonight בגרסת הסינגל 12 אינץ' אשר נמשכת 11 דקות. גרסת ההופעה של השיר מה-DVD Live at Wembley Stadium כללה בבי-סייד את הסינגל Tell Me Why.

השיר בוצע בהופעות אשר היו לקידום האלבום Invisible Touch בין 1986 ל-1988. בהופעות היה השיר בגרסה קצרה לאחר שהוטא מנוגן ברצף לאחר Invisible Touch. זה נוגן גם בהופעות לקידום האלבום הבא של הלהקה, We Can't Dance וסיבוב ההופעות בשם Turn It On Again: The Tour. במשך השנים, בביצוע השיר המתופף פיל קולינס, העמיק את קולו.

==קישורים חיצוניים==

קטגוריה:שירי 1986
קטגוריה:סינגלים מ-1986
קטגוריה:שירי ג'נסיס
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:בלדות רוק
קטגוריה:סינגלים בהוצאת אטלנטיק רקורדס